**נטע גרטי-רוט** (נולדה ב-20 במרץ 1980) היא שחקנית ישראלית.

ביוגרפיה
--------

גרטי נולדה לאפרים, מהנדס אלקטרוניקה, ולעופרה, רופאה אלטרנטיבית וגדלה בגדרה. סבה מצד אמה, חיים, עלה ב-1934 לבדו לארץ ישראל בעליית הנוער, ורוב משפחתו נספתה בשואה. שאר משפחתה עלתה מבולגריה. אחיה ליאור גרטי שחקן תיאטרון וטלוויזיה אף הוא.

גרטי החלה את לימודי המשחק בבית הספר התיכון שבגדרה, במגמת התיאטרון של בית הספר. בצה"ל שירתה כמדריכת צלפים. מיד לאחר שחרורה מצה"ל למדה במכון לי סטרסברג לתיאטרון ולקולנוע בניו יורק ובסטודיו למשחק ניסן נתיב בתל אביב.

קריירה
------

### קולנוע

ב-2004 קיבלה את תפקידה הראשון בקולנוע – בסרטו של אבי נשר "סוף העולם שמאלה", שם גילמה את ניקול שושן, נערה מתבגרת החוקרת את המיניות שלה, לצד לירז צ'רכי, שגילמה את שרה טלקר. על תפקיד זה הייתה מועמדת לפרס אופיר לשחקנית הטובה ביותר.

בשנת 2006 גילמה את יערה בקופרודוקציה הגרמנית-ישראלית "חיי אהבה", על פי ספרה של צרויה שלו. על תפקידה בסרט זה הייתה גרטי מועמדת לפרס השחקנית הטובה של האקדמיה הגרמנית לקולנוע.

בשנת 2007 גילמה את רחל ברנר, סוכנת מוסד ישראלית בסרטו של אסף ברנשטיין "החוב", לצד גילה אלמגור, איתי טיראן, יחזקאל לזרוב ועודד תאומי. באותה שנה גילמה את עמליה סיטון בסרטו של ארנון צדוק (על פי תסריט של אסי דיין) "רק כלבים רצים חופשי", לצד ליאור אשכנזי, איילת זורר ואלון אבוטבול.

בשנת 2011 השתתפה בסרט הקומי של אריק לובצקי, "הפנטזיה הגדולה של סימיקו הקטן", לצדם של ציון ברוך, שלומי קוריאט ואורי גבריאל.

בשנת 2016 גילמה את התפקיד הראשי בסרטה של דינה פרלשטיין "מתנות בחושך".

### טלוויזיה

בשנת 2000 גילמה נערת רחוב גותית בשם לי בסדרת הטלוויזיה "החבר'ה הטובים". בשנת 2002 גילמה מ"כית בסדרת הטלוויזיה שביים שמואל אימברמן "כנפיים" העוסקת בחניכי קורס טיס של חיל האוויר הישראלי. בשנת 2003 גילמה את גלית תורג'מן, בתו של יוסי תורג'מן (עמוס לביא) בסדרת הפשע "תיק סגור" ששודרה בערוץ 10. בשנת 2005 גילמה את נגה כוכבי במיני סדרת הטלוויזיה "בסימן ונוס" שביים גור בנטביץ'. באותה שנה שיחקה בדרמה הטלוויזיונית של אורי ברבש "הילד של דיאנה" אשר שודרה בערוץ 2.

בין השנים 2007–2013 גילמה למשך 4 עונות את לימור גולדמן ("קוקי") בסדרת הפשע הישראלית "הבורר" אשר שודרה ב-HOT3 וזכתה להצלחה רבה. ב-2009 השתתפה בסדרת הדרמה "מסכים" ב-Yes, שם גילמה את גלי עציון, חשפנית באינטרנט המנסה לסיים את התואר שלה, אך מתקשה להחזיק את עצמה כלכלית. בסדרה שיחקה לצד רן דנקר. באותה שנה השתתפה בעונה השלישית והאחרונה של סדרת הדרמה "פרשת השבוע" ב-HOT3, לצד יובל סגל ואחרים.

ב-2010 גילמה את דנה, אשתו של גור (אושרי סהר) בעונה השנייה של סדרת הטלוויזיה "רביעיית רן" ששודרה ב-Yes. וגילמה את בתו מחוץ לנישואים של אריאל (יורם חטב) בסדרה "חיים אחרים" בערוץ 2. בשנת 2012 שיחקה בסדרת הדרמה של Yes, "שביתה" את סמדר אלפסי לצד שלום מיכאלשווילי, עמוס תמם וזהר ליבה.

בשנת 2014 שיחקה בסדרה עממיות בבימוי נאור ציון לצד רותם זיסמן כהן, אניה בוקשטיין, מלי לוי וגם ב-2014 שיחקה בסרט "הרפתקה בשחקים" שם גילמה את האמא של התפקיד הראשי.

בשנת 2015 החלה לשחק בסדרת הדרמה "פאודה", שם היא מגלמת את גלי קביליו, אשתו של דורון, המתנגדת לחזרתו לצוות המסתערבים.

בשנת 2020 שיחקה בסדרה בת השוטר בתפקיד הרבנית מרים לרר אשתו של הרב רבינוביץ' בערוץ TeenNick לצד ליאנה עיון, עוז זהבי, מתי אטלס, מוריס כהן וכו' בבימוי רועי פלורנטין.

באוקטובר-דצמבר 2021 השתתפה בעונה השנייה של "הזמר במסכה" בתור הצדפה, והגיעה למקום החמישי.

### תיאטרון

שיחקה בהצגות "בשפל" (גילמה את נטשה), "המתאבד" (קלאופטרה), "המכונה" (מרת אפס ושרדלו), "קרום" (צוויצי) ובהצגה "שבת ראשון ושני" (ג'ולינלה). בתיאטרון הקאמרי שיחקה בהצגות: "המלט" (גילמה את אופליה) ו"המלך ליר" (קורדליה). ב-2009 גילמה את האני בהצגה "מי מפחד מווירג'יניה וולף?", לצד ענת וקסמן וגיל פרנק. תפקיד זה זיכה אותה בפרס שחקנית המשנה הטובה מהאקדמיה לתיאטרון. ב-2010 שיחקה לצד שלמה בראבא בהצגה "מעגל הגיר הקווקזי" מאת ברטולט ברכט, בבימויו של אודי בן-משה. בהצגה זו גילמה את גרושה, משרתת המצילה תינוק לאחר שננטש בידי אמו, ומגדלת אותו כאילו היה שלה. ב-2011 גילמה את אן בהפקת התיאטרון הקאמרי של כולם היו בני לצד לאורה ריבלין ונתן דטנר. ב-2014 החלה להשתתף ב"הכתה שלנו" (התיאטרון הקאמרי ותיאטרון "הבימה", בימוי: חנן שניר) וב-"תעלת בלאומילך". ב-2015 היא גילמה את לורה במחזה "ביבר הזכוכית" בתיאטרון בית לסין. ב-2016 היא גילמה את שלומית ינובסקי במחזה "השחקנית" בתיאטרון בית לסין. ב-2017 היא גילמה את מרי וורן במחזה "ציד המכשפות" בתיאטרון הקאמרי. החל ממאי 2018 תשחק בהצגה "האחרים" בתיאטרון הקאמרי. החל מ-2019 מגלמת את נועה/אורה (תפקיד ראשי) במחזה "השיבה" בתיאטרון הקאמרי. בשנת 2020 שיחקה במחזה "הבן" בקאמרי מאת פלוריאן זלר שביים גלעד קמחי בתרגום של דורי פרנס. בשנת 2023 שיחקה במחזה "המלך עומד למות", שעלה בתיאטרון הקאמרי בבימויו של עירד רובינשטיין.

חיים אישיים
-----------

במאי 2007 נישאה גרטי לפיטר רוט, מוזיקאי וחבר להקת מוניקה סקס, ולהם בת ובן.

קישורים חיצוניים
----------------

ויקישיתוף מדיה וקבצים בנושא **נטע גרטי** בוויקישיתוף
* נטע גרטי, ברשת החברתית אינסטגרם
* נטע גרטי, במיזם "אישים" לתיעוד היצירה הישראלית
* נטע גרטי, במסד הנתונים הקולנועיים IMDb (באנגלית)
* נטע גרטי, באתר "אידיבי", מאגר הידע העברי לקולנוע ישראלי ועולמי
* נטע גרטי, באתר AllMovie (באנגלית)
* נטע גרטי, במסד הנתונים הקולנועיים KinoPoisk (ברוסית)
* מרב יודילוביץ', גרטי מועמדת לפרס השחקנית הטובה בגרמניה, באתר ynet, 4 בפברואר 2008
* שרי מקובר-בליקוב, תיאטרונטע - החיים הטובים של נטע גרטי, באתר nrg‏, 27 ביוני 2008
* ריאיון עם נטע גרטי, באתר nana10‏, 27 בינואר 2009
* ורד לי, ספריות - נטע גרטי, באתר הארץ, 9 בפברואר 2009
* שלומית לסקי, נטע גרטי לא מוותרת על כלום, באתר ynet, 7 בפברואר 2010
* דניאל רייז, אוהבת, לא אוהבת: נטע גרטי ופיטר רוט במחווה כחול לבן לשיק צרפתי, באתר nrg‏, 15 באפריל 2010
* פיטר רוט כבר לא לבד, באתר nrg‏, 17 באוגוסט 2010
* יוני בינרט, הבוררת: ריאיון עם נטע גרטי, באתר nrg‏, 21 באוגוסט 2010
* איריס אברמוביץ', אני, נטע גרטי, באתר ynet, 27 באוקטובר 2010
* אלקנה שור, חיי אהבה: החיים של נטע גרטי מושלמים, באתר nrg‏, 16 בדצמבר 2011
* חגית גינזבורג‏, נטע גרטי: "מגוחך לטעון ששחקנים לא מתחברים למחאה", באתר וואלה!‏, 24 ביולי 2012
* חגית רון רבינוביץ', נטע גרטי על החיים אחרי הלידה השנייה, באתר ישראל היום, 29 במרץ 2013
* קרן נתנזון ויץ, נטע גרטי: "מעדיפה שלא ידעו עליי כלום, כדי לגלם תפקידים מגוונים", באתר Xnet‏, 1 במרץ 2015
* חגית רון רבינוביץ', מה הקטע של נטע, באתר ישראל היום, 22 באפריל 2015
* נעמה לנסקי, "החיים הטובים? הצחקתם אותי", באתר ישראל היום, 28 ביולי 2016
* יעל חן, נטע גרטי היא חיית במה, באתר את, 11 באוגוסט 2016
* אתר למנויים בלבד סמדר שיר, "אני אמא כבר עשר שנים, ועדיין לומדת את תפקידי", באתר "ידיעות אחרונות", 10 בפברואר 2018
* שיר זיו, "אני לא מסתובבת עם הרגשה שאני יפה, וזה לא ממלא אותי בשום אופן", באתר ישראל היום, 29 באוקטובר 2020

הערות שוליים
------------

1. ↑  מלי זיידמן, מלכת הכיתה, באתר "את", 15 ביולי 2014
2. ↑  קורות חייו באתר הבמה
3. ↑  הזמר במסכה, ‏פנינה אמיתית: נטע גרטי היא המפורסמת בתחפושת הצדפה, באתר ‏מאקו‏, 11 בדצמבר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007410176105171
* GND: 1061303918
* ISNI: 0000 0000 5447 5694
* LCCN: nr2005027748
* VIAF: 4888235
* WorldCat: lccn-nr2005027748

 |